钦定古今图书集成/明伦汇编/氏族典/第150卷 > 孙大华
## 钦定古今图书集成/明伦汇编/氏族典/第150卷 > 孙大华

按《江西通志》：大华，德化市民。左帅东下，挟督师袁与
之俱，袁惧为所并，调兵入城。标将郝二谋翻城以应，
左驱其卒，乘夜淫掠，民不胜愤，或执而杀之。次日，郝
二以民激兵变为辞而噪，袁仓卒计窘，穷诘杀兵者，
大华独挺身出，呼于市曰：“杀兵者我也，无干于众。”遂
斩以殉，邑人哀之。